जालंधर(राजेश): नूरपुर से दोआबा चौक जा रहे व्यक्ति की के. एम. वी. के पास सड़क हादसे के दौरान मौत होने का समाचार मिला है। जानकारी के मुताबिक मनजीत कुमार (38) पुत्र ज्ञान चंद नूरपुर से दोआबा चौक की तरफ जा रहा था, जब वह पठानकोट चौक पार कर के. एम. वी. कालेज के पास पहुंचा तो सामने से आ रहे 207 टैम्पो ने उसे टक्कर मार दी। जिस दौरान उसकी मौत हो गई। घटना की सूचना मिलने पर पहुंची पुलिस ने मृतक के शव को पोस्टमार्टम के लिए सिवल अस्पताल भेज दिया है।